Általános tudnivalók
az 5. Kémikus Diákszimpózium résztvevőinek

	A diákszimpóziumra érkező Diákok és Tanárok a szállást pénteken, 2007. április 13-án délután 14:00 órától foglalhatják el. Cím: Pécs, Széchenyi tér 11.

	A Diákszimpózium rendezvényeire a Ciszeterci Rend Nagy Lajos Gimnáziuma előadóiban (Széchenyi tér 11.) kerül sor.
	
	Az előadótermekben írásvetítő és számítógépes kivetítő áll rendelkezésre. Kérjük, hogy a vetítésekhez Microsoft Power Point file-formában hozzák az anyagot. Lehetőség lesz „pendrive” vagy CD adatbevitelre is. Amennyiben saját számítógépet kívánnak használni, akkor azt kérjük előre jelezni.
	
	A korábban beküldött vegyszer és eszközigényt lehetőségeinkhez mérten biztosítjuk, de felhívjuk az előadók figyelmét, hogy az előadásokra 15 perc áll rendelkezésre (vitával együtt) és így bonyolult kísérletek csak korlátozott számban végezhetők el. 
	
	A posztereket szombaton reggel fél 9-ig kérjük elhelyezni a – 2 m széles és 1 m magas – poszter állványokon. A szerzőknek a posztervita alatt a poszterük mellett kell tartózkodniuk.

	A szimpózium kiadványkötetébe szánt dolgozatokat szombaton, április 5-én 10:00 és 14:30 között kérjük leadni számítógépes adathordozón (floppy, CD), a honlapon megadott formátumban. 
	
	A szimpózium ideje alatt az étkezés a Hunyadi Mátyás Kollégium éttermében lesz. Az étkezések péntek vacsorával kezdődnek és vasárnap ebéddel végződnek. Az étkezés (= 2 reggeli + 2 ebéd + 2 vacsora), számla ellenében, 2300 Ft-ba fog összesen kerülni. 

	A szállás ingyenesen biztosított a Hunyadi Mátyás Kollégiumban (Széchenyi tér 11.), többágyas szobákban, az előzetesen bejelentett szállásigény alapján. A Kollégiumot vasárnap délelőtt el kell hagyni, de a csomagoknak a Gimnáziumban őrzött helyet biztosítunk későbbi eltávozás esetén.

	A szimpózium honlapján a legfrissebb információk megtalálhatók. Címe:
	http://www.pote.hu/bioanal/kemia/szimpozium.htm